Румен Ченков
Предколедно

chitanka.info

Празници идат, ама защо са?

Има ли кой да празнува?

В тая държава, гладна и боса,

народа зле поминува.

Всеки по своята черга се свива,

а тя на час се скъсява

и е оръфана, и парцалива —

вече за нищо не става.

Чакаме кротко да дойде Конгреса,

белким, там нещо се случи.

Ни е до празник, ни е до песен…

Вие в душите ни куче.

Онези „горе“ ни се изсмяха

безсрамно, право в лицата.

За две години ни закопаха —

години две ще ни вадят.

О, дай им разум и воля, Боже,

още сега да си идат!

Имаме само по една кожа

и затова ни се свиди.

23.12.1996 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.